
	DOKUMENT ZA INTERNETSKO SAVJETOVANJE O NACRTU OPĆEG AKTA

	Nacrt Programa javnih potreba u tehničkoj kulturi Varaždinske županije za 2027. godinu

	VARAŽDINSKA ŽUPANIJA
Upravni odjel za prosvjetu, kulturu i sport


	Početak savjetovanja
03. studenog 2026.
	Završetak savjetovanja
13. studenog 2026.



RAZLOG DONOŠENJA
	Javne potrebe u tehničkoj kulturi propisane su Zakonom o tehničkoj kulturi  („Narodne novine“, broj 76/93, 11/94 i 38/09). Člankom 20., stavkom 1. propisano je da se javne potrebe jedinica lokalne samouprave u tehničkoj kulturi za koje se sredstva osiguravaju iz proračuna županije, jesu aktivnosti, poslovi i djelatnosti lokalnog značenja koje one utvrde kao svoje javne potrebe u svezi sa djelovanjem zajednica i saveza tehničke kulture, koji se osnivaju za područje županije, i to:
1. poticanjem i promicanjem tehničke kulture;
2. programima odgoja, obrazovanja i osposobljavanja djece i mladeži za stjecanje tehničkih, tehnoloških i informatičkih znanja i vještina,
3. specifičnim programima odgoja, obrazovanja i osposobljavanja djece i mladeži za stjecanje tehničkih, tehnoloških i informatičkih znanja i vještina koji obuhvaćaju djecu s posebnim potrebama,
4. programima prekvalifikacije i dokvalifikacije djelatnika i programima organiziranja inventivnog rada,
5. organiziranjem promaknuća tehnoloških inovacija (izložbi, sajmova i sl.)
6. nabavkom opreme i održavanjem objekata tehničke kulture od interesa za županiju, Grad Zagreb, grad i općinu. 
Člankom 20., stavkom 2. navedenog Zakona definirano je kako program javnih potreba u tehničkoj kulturi donosi predstavničko tijelo županije na prijedlog župana, a zajedno s godišnjim proračunom. Cilj provođenja savjetovanja sa javnošću je upoznavanje javnosti s nacrtom Programa javnih potreba u tehničkoj kulturi Varaždinske županije za 2027. godinu, dobivanje prijedloga i mišljenja te prihvaćanje zakonitih i stručno utemeljenih prijedloga i mišljenja, a sve obzirom da je isti od interesa za građane.




Pozivamo predstavnike zainteresirane javnosti da najkasnije do 13. studenog 2026. godine dostave svoje komentare na Nacrt Programa javnih potreba u tehničkoj kulturi Varaždinske županije za 2027. godinu putem Obrasca sudjelovanja u savjetovanju o nacrtu akta (Obrazac 2) na e-mail: romana.kranjcic@vzz.hr
Po završetku savjetovanja, svi pristigli doprinosi biti će javno dostupni na internetskoj stranici Varaždinske županije. 
Ukoliko ne želite da Vaš doprinos bude javno objavljen, molimo Vas da to jasno istaknete pri dostavi Obrasca.
Zahvaljujemo na doprinosu u izradi što kvalitetnijeg Nacrta Programa javnih potreba u tehničkoj kulturi Varaždinske županije za 2027. godinu.
